Ալեքս Կրալ

**Ալեքս Կրալ** (, ), չեխ ֆուտբոլիստ, գերմանական «Ունիոն» ակումբի և Չեխիայի հավաքականի կիսապաշտպան։

## Ակումբային կարիերա
### Վաղ տարիներ
Ծնվել է Սլովակիայի Կոշիցե քաղաքում։ Շուտով նրա ընտանիքը տեղափոխվել է Չեխիա՝ Բռնո, որտեղ Կրալը ֆուտբոլային կարիերան սկսել է տեղի «Մորավսկա Սլավիա Բռնո» ակումբի ակադեմիայում, որտեղ մնացել է 2004-2007 թվականներին։ 2007 թվականին Բռնոյից հրավեր է ստացել «Զբրոևկա» ակումբ և տեղափոխվել այդ ակումբի ակադեմիա, որտեղ մնացել է մինչև 2012 թվականը։ 2012-ին, 13 տարեկան հասակում, նա հայտնվել է Պրահայի «Սլավիայի» ակադեմիայում, որտեղ նա անցկացրել է հաջորդ հինգ տարիները մինչև 2017 թվականը։

### «Տեպլիցե»
մինի|ձախից|150px|Կրալը՝ 2018-ին «Տեպլիցեի» կազմում
2017 թվականի փետրվարին, խաղային պրակտիկա փնտրելով, որպեսզի պատշաճ կերպով ընկղմվի մեծահասակների ֆուտբոլի մեջ, տեղափոխվել է «Տեպլիցե», որի կազմում նա հանդես է եկել երկու մրցաշրջան։ 2016/2017 մրցաշրջանից նա սկսել է ներգրավվել հիմնական թիմի մարզումներին և խաղերին։ 2017 թվականի մայիսի 7-ին իր նորամուտը նշել է Չեխիայի առաջնությունում «Հրադեց-Կրալովեի» դեմ խաղում՝ 90-րդ րոպեին փոխարինելով Յան Վոշագլիկին։ «Տեպլիցեի» կազմում առաջին գնդակը խփել է 2017 թվականի սեպտեմբերի 19-ին Չեխիայի գավաթի 3-րդ փուլի «Սիլոն Տաբորսկոյի» դեմ խաղում (4:3)։ Չեխիայի առաջնությունում առաջին գնդակը խփել է 2018 թվականի մարտի 10-ին՝ «Ֆասթավայի» դեմ 20-րդ տուրի խաղում (2:1)։ «Տեպլիցեի» կազմում բոլոր մրցաշարերում անցկացրել է 48 հանդիպում, դարձել 2 գոլի և 5 գոլային փոխանցման հեղինակ։

### «Սլավիա» Պրահա
Հաջողությամբ դրսևորելով իրեն՝ 2019 թվականի ձմռանը Կրալը համալրեց երկրի ամենահաջողակ ակումբներից մեկի՝ Պրահայի «Սլավիայի» կազմը, որի սանն է նա։ Գործակալ Կրալի խոսքով՝ իր հաճախորդը պայմաններով նույնական առաջարկ է ունեցել նաև ֆրանսիական «Բորդոյից», սակայն վերջինս նախընտրել է մնալ հայրենիքում, քանի որ համարել է, որ «Սլավիայի» խաղաոճը իրեն ավելի լավ է սազում։ «Սլավիայի» կազմում իր նորամուտը նշել է 2019 թվականի փետրվարի 9-ին՝ Չեխիայի 2018/19 առաջնության 20-րդ տուրի խաղում իր նախկին ակումբի՝ «Տեպլիցե»-ի դեմ խաղում (2:0) Յարոմիր Զմրգալի փոխարեն դուրս գալով խաղի 88-րդ րոպեին։ Պրահայի «Սլավիայի» կազմում իր միակ գնդակը խփել է 2019 թվականի մարտի 7-ին Եվրոպա Լիգայի 1/8 եզրափակչի «Սևիլիայի» դեմ արտագնա խաղում (2:2) Միրոսլավ Ստոխի փոխանցումով։ Ընդհանուր առմամբ «Սլավիայի» կազմում բոլոր մրցաշարերում անցկացրել է 29 հանդիպում և խփել 1 գնդակ։

### «Սպարտակ» Մոսկվա
մինի|աջից|150px|Կրալը «Սպարտակի» կազմում 2019 թվականին
2019 թվականի սեպտեմբերի 1-ին Կրալը բուժզննում անցնելուց հետո 5 տարվա պայմանագիր է կնքել Մոսկվայի «Սպարտակի» հետ։ Տրանսֆերի արժեքը կազմել է 12 միլիոն եվրո՝ դառնալով չեխական ֆուտբոլի պատմության մեջ ամենախոշորներից մեկը։ 2019 թվականի սեպտեմբերի 14-ին «Սպարտակի» կազմում նորամուտը նշել Է Ռուսաստանի առաջնությունում «Ուրալի» դեմ 9-րդ տուրի տնային խաղում (1:2)՝ դուրս գալով մեկնարկային կազմում և խաղալով ամբողջ հանդիպումը։ Ընդհանուր առմամբ, 2019/20 մրցաշրջանում «Սպարտակը» անցկացրել է 23 հանդիպում, իսկ 2020/21 մրցաշրջանում կարմիր-սպիտակների կազմում անցկացրել է 30 հանդիպում։

2021 թվականի օգոստոսի 31-ին վարձավճարով տեղափոխվել է անգլիական «Վեստ Հեմ Յունայթեդ», վարձակալական պայմանագիրը նախատեսված է մինչև 2021/22 մրցաշրջանի ավարտը և նախատեսում է խաղացողի տրանսֆերի պարտադիր գնում որոշակի պայմաններում։ Ակումբի կազմում իր նորամուտը նշել է 2021 թվականի սեպտեմբերի 22-ին Անգլիական ֆուտբոլային լիգայի գավաթի խաղարկության 1/16 եզրափակչի «Մանչեսթեր Յունայթեդ» ակումբի դեմ արտագնա խաղում (1:0) դուրս գալով մեկնարկային կազմում և ամբողջ հանդիպումն անցկացնելով խաղադաշտում։ Անգլիայի Պրեմիեր լիգայում առաջին հանդիպումն անցկացրել է 2021 թվականի դեկտեմբերի 28-ին՝ «Ուոթֆորդի» դեմ 20-րդ տուրի խաղում (4:1) Մանուել Լանսինիի փոխարեն դուրս գալով 90-րդ րոպեին։ Ընդհանուր առմամբ, «Վեստ Հեմ Յունայթեդը» բոլոր մրցաշարերում անցկացրել է 6 հանդիպում։

2022 թվականի հուլիսի 1-ին Կրալն օգտվեց ՖԻՖԱ-ի տարբերակից և դադարեցրեց պայմանագիրը «Սպարտակի» հետ մինչև 2023 թվականի հունիսի 30-ը։ 2022 թվականի հուլիսի 14-ին մեկ տարվա պայմանագիր կնքեց «Շալկե 04»-ի հետ։ Ակումբի կազմում նորամուտը նշել է 2022 թվականի օգոստոսի 7-ին Գերմանիայի առաջնության 1-ին տուրի «Քյոլնի» դեմ խաղում (1:3)՝ դուրս գալով մեկնարկային կազմում։ 2022/23 մրցաշրջանում ակումբի կազմում անցկացրել է 31 հանդիպում բոլոր մրցաշարերում և մրցաշրջանի ավարտից հետո հեռացել է ակումբից։

2023 թվականի հունիսի 2-ին կրկին դադարեցրել է պայմանագիրը «Սպարտակի» հետ և մեկ տարվա պայմանագիր է կնքել Բեռլինի «Ունիոն» ակումբի հետ։ Ակումբի կազմում նորամուտը նշել է 2023 թվականի օգոստոսի 13-ին Գերմանիայի գավաթի 1-ին փուլի «Աստորիայի» դեմ խաղում (4:0)՝ Ռանի Խեդիրայի փոխարեն դուրս գալով 78-րդ րոպեին։ Բունդեսլիգայում առաջին հանդիպումն անցկացրել է 2023 թվականի օգոստոսի 20-ին՝ «Մայնց 05» ակումբի դեմ առաջին տուրի խաղում (4:1)՝ դուրս գալով մեկնարկային կազմ։

## Կարիերան հավաքականում
[մինի|ձախից|150px|Կրալը [Չեխիայի ֆուտբոլի ազգային հավաքական|Չեխիայի հավաքականի կազմում 2019 թվականին]]
Չեխիայում համարվում էր անվիճելի տաղանդ՝ 17 տարեկանից պարբերաբար կանչվել է համապատասխան տարիքի երկրների հավաքականներ։

Մասնակցել է 2015 թվականի Եվրոպայի մինչև 17 տարեկանների առաջնությանը, ինչպես նաև 2017 թվականի Եվրոպայի մինչև 19 տարեկանների առաջնությանը, որում U-19 թիմի հետ հասել է մինչև կիսաեզրափակիչ։

2019 թվականի մարտի 26-ին նա իր նորամուտը նշեց երկրի գլխավոր թիմում՝ երկրորդ խաղակեսում փոխարինման դուրս գալով Բրազիլիայի հավաքականի դեմ ընկերական խաղում։ Հանդիպումն ավարտվել է չեխերի պարտությամբ՝ 1:3 հաշվով։ 2019 թվականի հոկտեմբերի 11-ին Չեխիայի հավաքականը պատմական հաղթանակ տարավ 2020 թվականի Եվրոպայի առաջնության ընտրական փուլի խաղում Անգլիայի հավաքականի նկատմամբ (2:1), Կրալն այդ խաղում դուրս եկավ մեկնարկային կազմում և անցկացրեց ամբողջ հանդիպումը առանց փոխարինման, բացի այդ, անգլիական լրատվամիջոցները Կրալին ճանաչեցին այս հանդիպման լավագույն խաղացող։ 2019 թվականի հոկտեմբերի 14-ին Կրալն իր առաջին գնդակը խփեց Չեխիայի հավաքականի կազմում Հյուսիսային Իռլանդիայի հավաքականի դեմ ընկերական խաղում (2:3)։ 2019 թվականի նոյեմբերի 14-ին Կոսովոյի հավաքականի դեմ Եվրո-2020-ի ընտրական փուլի 9-րդ տուրի խաղում (2:1) Կրալը դուրս եկավ մեկնարկային կազմում և անցկացրեց ամբողջ հանդիպումը և խաղի 71-րդ րոպեին խփեց գնդակը, իսկ 79-րդ րոպեին օգնեց Օնդրժեյ Չելուստկային և այդ հաղթանակը երաշխավորեց Չեխիայի հավաքականի մասնակցությունը Եվրո-2020-ին։

2021 թվականի մայիսի 25-ին Կրալն ընդգրկվել է Չեխիայի հավաքականի վերջնական կազմում՝ մասնակցելու Եվրոպայի 2020 թվականի առաջնության եզրափակիչին։ Եվրո-2020-ում խմբային փուլի երեք հանդիպում է անցկացրել Շոտլանդիայի (2:0), Խորվաթիայի (1:1) և Անգլիայի (0:1) հավաքականների դեմ, ինչպես նաև 1/8 եզրափակչի՝ Նիդերլանդների հավաքականի դեմ (2:0)։

## Ձեռքբերումներ
### Ակումբային
**«Սլավիա» (Պրահա)**
* Չեխիայի Չեմպիոն (2)՝ 2018/19, 2019/20
* Չեխիայի Գավաթակիր՝ 2018/19

## Ելույթների վիճակագրություն
### Ակումբային

### Հավաքական
*2023 թվականի նոյեմբերի 23-ի դրությամբ*

**Ընդհանուր՝ 39 խաղ / 2 գոլ, 21 հաղթանակ, 5 ոչ-ոքի, 13 պարտություն:**

## Ծանոթագրություններ

## Արտաքին հղումներ
* Профиль на официальном сайте футбольного клуба «Унион» 
* Профиль на сайте Футбольной ассоциации Чехии
* Профиль на сайте Первой лиги
 
Կատեգորիա:Շալկե 04-ի ֆուտբոլիստներ
Կատեգորիա:Չեխ ֆուտբոլիստներ
Կատեգորիա:Չեխիայի հավաքականի ֆուտբոլիստներ
Կատեգորիա:Սլավիա Պրահայի ֆուտբոլիստներ
Կատեգորիա:Սպարտակ Մոսկվայի ֆուտբոլիստներ
Կատեգորիա:Վեստ Հեմ Յունայթեդի ֆուտբոլիստներ